Кампазіцыя вонкавага фасада Гальшанскага замка нагадвае адначасныя галандскія замкі Батэстэйн (гал.) бел. і Клейдал (гал.) бел. пад Антверпенам. Такое падабенства тлумачыцца тым, што Беларусь адчувала моцны ўплыў галандска-фламандскага дойлідства, які быў вынікам ажыўленых культурных і гандлёвых сувязей з краінамі Заходняй Эўропы. З канца ХVІ і да пачатку ХVIIІ стагодзьдзя на землях Рэчы Паспалітай рэзідэнцыі магнатаў будаваліся з анфіладнай планіроўкай памяшканняў, з аркаднымі галерэямі і нарожнымі вежамі. Паводле такога прынцыпу, у прыватнасці, пабудаваны ў канцы ХVІ — пачатку ХVII стагодзьдзяў польскія замкі Баранаў, Красічын, Суха. Дойлідская кампазіцыя, планіроўка і часткова іх памеры вельмі блізкія і падобныя да дойлідска-планіровачных элементаў Гальшанскага замка.